România, încă un pas de melc spre OCDE. Ce avantaje vom avea dacă prindem un loc la masa statelor puternice.
România mai face un pas de melc spre OCDE. Organizația de Cooperare și Dezvoltare Economică este un club elitist al țărilor bogate. Franța este de acord, dar decizia care cântărește cel mai greu este cea a SUA.
De peste 30 de ani vrem ca țara noastră să prinda un loc la masa statelor puternice. Din 2004 batem la ușa Organizației de Cooperare și Dezvoltare Economică, un club elitist de 37 de țări cu venituri mari.Iulian Anghel, jurnalist la Ziarul Financiar, îți explică de ce curtăm organizația și ce avantaje am avea. Pe lângă creșterea rating-ului de țară și o bună reputație la nivel mondial, economia ar fi ajutată.Iulian Anghel, jurnalist Ziarul Financiar: "Tu vei putea să te împrumuți mai ieftin pentru că cei care au bani caută perspective de investiții vor avea încredere că tu îi vei da banii înapoi.“Este o frustrare a României, deoarece țări ca Cehia sau Ungaria, spune Iulian, nu ar merita mai mult decât noi să fie acolo, dar totuși sunt.Iulian Anghel, jurnalist Ziarul Financiar: "Una dintre condițiile ca o țară să fie atractivă este ca ea să fie prosperă. Organizația această urmărește democrația și regulile pieței.“Franța ne este alături și da, este o bilă albă pentru noi. Însă nu avem sprijinul țării care cântărește în decizia de aderare.Iulian Anghel, jurnalist Ziarul Financiar: "Statele Unite zic așa și așa. Dacă România va avea sprijinul Statelor Unite va ajunge în organizație.“.